אלעזר חזן

הרב אלעזר חזן (סביב ה'תק"ן 1790 - י"ג בחשוון ה'תרכ"ו 1865) היה רבה של מרקש וראש הישיבה בעיר.

תולדות חייו
נולד במרקש לרבי יעקב אל-חזן, בסביבות שנת ה'תק"ן (1790). למד כנראה בישיבות העיר. נשא את זהרה בת הרב שלמה אסבאג, רבה של מרקש. בשנת ה'תק"ף (1820 לערך) כבר חתם על פסקי דין. חבריו לדיינות היו: הרב אברהם פינטו הקטן (אב בית הדין), הרב דוד חיים צבאח, הרב אברהם אסולין, הרב מימון פינטו, הרב משה רוזיליו, הרב רפאל מסעוד אבן מוחא. לבית דינם הופנו שאלות מערים אחרות במרוקו. הרב חזן התכתב בין השאר עם רבי יצחק בן וואלידראו למשל בשו"ת רבי דוד צבאח אורח חיים סימן א. ורבי אברהם אנקווא.ראו למשל שו"ת רבי דוד צבאח יורה דעה סימן ה'. בשנת ה'תרי"ח (1857) נפטר הרב דוד חיים צבאח שהיה עד לאותה העת רבה הראשי של מרקש, והרב חזן המשיך אותו בתפקיד. בשנת ה'תרכ"ג פרש מתפקידו כדי לעלות לארץ ישראל. בדרכו לארץ ישראל עבר בגיברלטאר והעתיק שם כמה ספרים.ביאור מהרא"ח עמודים 9-10. הוא התיישב ביפו וחי בה את שארית חייו.

הוא נפטר בי"ג בחשוון ה'תרכ"ו והספידו אותו כמה רבנים.רבי דוד מחכמי יפו (ראו ביאור מהרא"ח עמו' 12–13), ובנו רבי שלמה חזן (עיינו בספרו שלחן הטהור דרוש כ"א). נקבר בבית הקברות היהודי ביפו.

בנו הרב הרב שלמה חזן - רב ביפו ובצפת, מחבר הספרים "שלחן הטהור", "שלחן הזהב", "שלחן מלכים" ועוד.

חיבוריו
 ביאור מהרא"ח - ביאור רחב על שולחן ערוך חושן משפט, ממקורות ההלכה עד לפסיקת חכמי מרוקו ומרקש. הספר יצא לאור לראשונה מכתבי ידו של המחבר בשנת ה'תשע"ט (2019) בשלושה כרכים על ידי מכון "פי ישרים", פנמהראה הערות על ספר זה בבלוג גליונות..

חיבורים שלא נדפסו:
 ביאור על שולחן ערוך יורה דעה ואבן העזר
 חידושים על התורה
 פסקי דינים - הרבה מפסקי דינו הובאו בשו"ת רבי דוד צבאח ובית דינו

 לקריאה נוספת 
 תולדות רבי אלעזר חזן בספר ביאור מהרא"ח חלק א' עמודים 2–16

 הערות שוליים 

קטגוריה:ילידי 1790
קטגוריה:מרקש: רבנים
קטגוריה:דיינים
קטגוריה:ראשי ישיבה מרוקאים
קטגוריה:מחברי ספרי הלכה
קטגוריה:אנשי עליות קדומות לארץ ישראל
קטגוריה:אישים הקבורים בבית העלמין היהודי ביפו
קטגוריה:נפטרים ב-1865
קטגוריה:עולים לארץ ישראל בשנים 1800–1881